 S.C.ADMINISTRAREA DOMENIULUI 


PUBLIC S.A. TIMISOARA

CONTRACT DE PERFORMANŢĂ

( Anexă la Contractul Individual de Muncă nr.02/02.05.2006

I. PĂRŢILE CONTRACTANTE

Art.1
În realizarea şi dezvoltarea atribuţiilor conducătorilor prevăzute de Legea nr.31/1990 modificată şi republicată, actul constitutiv şi OUG nr.79/2001.

S.C. ADMINISTRAREA DOMENIULUI PUBLIC S.A. cu sediul în localitatea Timişoara, Splaiul Nicolae Titulescu nr.10, judeţul Timiş, înmatriculat la Oficiul Registrului Comerţului Timiş, sub numărul J35/224/1991 reprezentată prin dl. Ing.Liviu Barbu, denumită în continuare” societate”

şi

Conducătorul – Preşedintele Consiliului de Administraţie / Directorul General – numit prin Hotărârea Consiliului Local al Municipiului Timişoara nr.384 / 25.10.2005 şi a Procesului-verbal de finalizare a concursului pentru ocuparea postului de director general şi nominalizat în şedinţa Consiliului de Administraţie din 15.05.2006, domnul ec. BARBU LIVIU, cetăţean român, domiciliat în localitatea Timişoara, str.Lidia nr.65, judeţul Timiş, având actul de identitate B.I. seria GR nr.236118 eliberat de Poliţia Mun.Timişoara,

se încheie prezentul Contract de Performanţă, anexă la Contractul Individual de Muncă nr.02/02.05.2006.

II. OBIECTUL CONTRACTULUI

Art.2
În urma Hotărârii Consiliului de Administraţie societatea încredinţează Preşedintelui Consiliului de Administraţie / Directorul General conducerea şi administrarea activităţii sale pe baza unor obiective şi criterii de performanţă, purtând răspunderea pentru modul în care înfăptuieşte actele de administrare ale societăţii, în schimbul unei remuneraţii, potrivit celor convenite prin Contractul Individual de Muncă.

III. DURATA CONTRACTULUI

Art.3
Durata Contractului de Performanţă este egală cu durata Contractului Individual de Muncă şi se revizuieşte annual, în termen de 30 de zile de la data aprobării bugetului de venituri şi cheltuieli ale unităţii, cu menţiunea că obiectivele şi criteriile de performanţă se negociază anual prin act adiţional anexă la prezentul contract.

IV. DREPTURILE ŞI OBLIGAŢIILE DIRECTORULUI GENERAL
Art.4 Directorul general are următoarele drepturi :

1) Primirea unui salariul de bază lunar în sumă de 3000 lei, stabilit prin contractul individual de muncă, ţinându-se seama de volumul şi importanţa activităţii.Salariul de bayă se majorează anual cu coeficientul de creşteresalarială pe unitate, conform contractului colectiv de muncă, dar nu mai mult decât nivelul prevăzut de lege
2) Acordarea lunar, pe lângă salariul de bază, a unui spor de vechime de vechime - 25 ( şi a unei indemnizaţii de conducere - 25(
3) Premiul anual de până la 12 salarii de bază lunare, aprobate de Consiliul Local după aprobarea bilanţului contabil anual, condiţionat de realizarea obiectivului şi a criteriilor prevăzute în listaanexă la prezentul contractul 
4) Salariul de bază se negociază anual, după evaluarea  criteriilor şi obiectivelor de performanţă, prevăzute în  anexă la contractul individual de muncă.

5) Drepturile salariale ale conducătorului se acordă integral, în fiecare lună, numai dacă obiectivele şi criteriile de performanţă sunt îndeplinite cumulat de la data semnării acestuia.

Drepturile salariale stabilite în condiţiile legii se diminuează proporţional cu gradul de neîndeplinire a condiţiilor stabilite prin contractul de performanţă, dar nu mai mult de 30 ( din salariul de bază, excepţie făcând cazurile în care neîndeplinirile sunt justificate şi cauzele sunt independente de performanţele manageriale
6) Concediul de odihnă este de 28 zile lucrătoare stabilit conform legislaţiei muncii pentru conducătorii angajaţi ai societăţii, plătit cu o indemnizaţie stabilită potrivit legii.

7) Folosinţa în interes de serviciu a unui autoturism cu sau fără şofer, din dotarea societăţii, pentru deplasări în interesul serviciului.

8) Să urmeze cursuri de specializare şi să participe la congrese, simpozioane, conferinţe şi alte activităţi conexe având ca specific activităţile care privesc obiectul de activitate al societăţii, în ţară şi străinătate, pe cheltuiala agentului economic.

9) Decontarea, pe baza documentelor justificative, a cheltuielilor de cazare, diurnă, transport şi a altor cheltuieli, pentru deplasările în interes de serviciu în ţară şi străinătate, în limitele stabilite prin bugetele de venituri şi cheltuieli anuale
10) Drept de informare nelimitat asupra activităţii societăţii, având acces la toate documentele privind operaţiunile comerciale ale acestuia.

11) Poliţă de asigurare pentru accidente pe toată perioada de derulare a contractului.

12) Echipament de protecţie corespunzător profilului de activitate al societăţii comerciale
Art.5  Directorul general are obligaţiile prevăzute de lege, în care sens este dator :

1) Să aducă la îndeplinire obiectivele şi criteriile de performanţă ale societăţii prevăzute în anexa care face parte integrantă din prezentul contract.
2) Să transmită lunar Consiliului Local Timişoara, până la data de 20 a fiecărei luni, situaţia privind cheltuielile cu salariile realizate în luna anterioară şi cumulat de la începutul anului, structura fondului de salarii, inclusiv fondul de salarii pentru directorul general, şi situaţia obiectivului ţi a criteriilor de performanţă, însoţite de o analiză a cauzelor nerealizării acestora, dacă este cazul

3) Să nu cesioneze prezentul contract altei persoane

4) Să participe la cursuri de specializare organizate în ţară sau, după caz,în străinătate

Art.6

Pentru îndeplinirea oblizaţiilor prevăzute la art.5 directorul general are următoarele obligaţii

1) Conduce nemijlocit şi efectiv întreaga activitate a societăţii comerciale
2) Selectează, angajează şi concediază personalul salariat, cu respectarea prevederilor legislaţiei muncii şi a contractului colectiv de muncă
3) Negociază contractul colectiv de muncă şi contractele individuale de muncă
4) Reprezintă societatea în relaţiile cu terţe persoane fizice sau juridice;
5) încheie actele juridice, în numele şi pe seama societăţii, conform legii 
6) Alte prerogative încredinţate de consiliul de administraţie al societăţii comerciale , de Consiliul Local Timişoara, după caz, sau prevăzute de lege

7) Încheie contracte de performanţă cu persoanele care ocupă funcţii de conducere în cadrul societăţii comerciale
8) Urmăreşte modul de acordare a drepturilor salariale lunare cuvenite celorlalte persoane cu funcţii de conducere din cadrul societăţii comerciale
 V. DREPTURILE ŞI OBLIGAŢIILE CONSILIULUI DE ADMINISTRAŢIE
Art.7    Consiliul de administraţie are următoarele obligaţii:
1) Să asigure directorului general deplina libertate în conducerea, organizarea şi gestionarea activităţii societăţii comerciale în limitele prevăzute de lege, regulamentul de organizare şi funcţionare a societăţii comerciale şi de prezentul contract
2) Să asigure directorului general toate dreptuirle cuvenite potrivit dispoziţiilor prezentului contract
Art.8  Consiliul de administraţie are următoarele drepturi:
1) Să dispună măsuri de diminuare a drepturilor salariale ale directorului general, conform celor stabilite prin anexa la prezentul contract.
VI.    OBIECTIVELE ŞI CRITERIILE DE PERFORMANŢĂ

Art.9  
B.V.C. aprobat se regăseşte în Anexa 1.
Art.10
Criteriile de performanţă la a căror realizare se obligă conducătorul societăţii se găsesc în Anexa 2 la prezentul contract.

Art.11
Obiectivele de performanţă se găsesc în Anexa 3 la prezentul contract.

Art.12
Obiectivele şi criteriile de performanţă se renegociază anual şi prin act adiţional devin anexă la prezentul contract.

Art.13 Pe parcursul executării contractului, părţile pot să modifice, de comun acord, criteriile de performanţă şi ponderea acestora, în scopul de a le adapta evoluţiei situaţiei conjuncturale.

Art.14 De realizarea obiectivelor şi criteriilor de performanţă răspunde conducătorul societăţii.

Acesta va stabili printr-un regulament răspunderea persoanelor cu funcţii de conducere din societate

Art.15 În situaţia în care societatea încheie anul calendaristic cu realizarea globală a obiectivelor şi criteriilor de performanţă contractate, sumele reţinute în cursul anului vor fi regularizate la sfârşitul acestuia incluzând corecţia de inflaţie.

VII.  LOIALITATE, CONFIDENŢIALITATE

Art.16 Conducătorul este obligat să-şi folosească întreaga capacitate de muncă în interesul societăţii, comportându-se ca un bun manager ;

Conducătorului îi sunt interzise orice activităţi în beneficiul unor societăţi concurente, altor societăţi cu acelaşi domeniu de activitate, sau al unor societăţi comerciale care se află în relaţii de comerţ cu societatea comercială parte în contract. Această interdicţie se extinde şi asupra soţului sau soţiei conducătorului, precum şi asupra rudelor şi afinilor acestuia până la gradul al patrulea inclusiv.

Art.17 Pe toată durata prezentului contract, conducătorul este obligat să păstreze cu rigurozitate confidenţialitatea asupra datelor şi informaţiilor referitoare la activitatea societăţii, care au un astfel de caracter sau care sunt prezentate cu acest caracter de către Consiliul de Administraţie sau Adunarea Generală a Acţionarilor. Această obligaţie se menţine şi pentru o perioadă de 5 ani de la încetarea Contractului de performanţă.

VII. RĂSPUNDEREA PĂRŢILOR

Art.18 Pentru neîndeplinirea sau îndeplinirea necorespunzătoare a obligaţiilor din prezentul contract, părţile răspund potrivit legislaţiei în vigoare. Forţa majoră apără părţile de răspundere potrivit prevederilorCcodului Civil.

VIII. MODIFICAREA CONTRACTULUI

Art.19  Prevederile prezentului contract pot fi modificate cu acordul ambelor părţi. De asemenea, contractul se va adapta corespunzător reglementărilor legale ulterioare încheierii acestuia şi care îi sunt aplicabile.

IX. ÎNCETAREA CONTRACTULUI

Art.20  Părţile semnatare ale prezentului contract stabilesc că acesta îşi poate înceta efectele în una sau mai multe din următoarele situaţii :
1) La  data încetării contractului individual de muncă al directorului general;

2) Schimbarea din funcţie a directorului general;
3) Renunţarea directorului general la mandatul încredinţat;

4) Acordul de voinţă al părţilor semnatare;
5) Decesul directorului general ;
6) intervenirea unui caz de incompatibilitate prevăzut de lege;

7) punerea sub interdicţie judecătorească prevăzute de lege;

8)insolvabilitatea ori lichidarea societăţii;

În cazul încetării contractului directorului general-cu excepţia de la pct.(5) din prezentul articol, acesta este obligat să înapoieze deîndată unităţii S.C.ADP S .A. toate actele şi documentele deţinute în exercitarea atribuţiilor sale.
X. LITIGII
Art.21  Litigiile izvorâte din încheierea, executarea, modificarea, încetarea şi interpretarea clauzelor prezentului conztract se rezolvă pe cale amiabilă. Dacă acest lucru nu va fi posibil, litigiile vor fi soluţionate la instanţele judecătoreşti de drept comun competente.

XI. DISPOZIŢII FINALE
Atr.22  Directorul general are dreptul să solicite mediere, consultanţă sau alte măsuri de protecţie din partea autorităţilor locale, confederaţiei, federaţiei sau organizaţiei patronale sau profesionale din care face parte societatea, în soluţionarea situaţiilor conflictuale cu sindicatele sau cu alte organizaţii, autorităţi sau instituţii legal constituite.
Art.23  La încetarea contractului în condiţiile art.21 pct.(2,3,4) unitatea S.C.ADP S .A ., la cererea fostului director general, va asigura un loc de muncă  în societatea comercială pe un post corespunzător pregătirii sale profesionale.

Art.24   Prevederile prezentului contract se completează cu dispoziţiile codului comercial şi ale codului civil, aplicabile.

Art.25  Prezentul contract intră in vigoare la data semnării lui de către părţi. Contractul se depune împreună cu semnăturile  părţilor, spre înregistrare la oficiul registrului comerţului în a cărui rază teritorială se află sediul unităţii S.C.ADP S.A., în termen de 15 zile de la semnare.

Încheiat astăzi,____________________ în Timişoara, în 2(două) exemplare.

     Societatea,



   Conducător,

Reprezentant al



Director general,

Consiliului de Administraţie a       (Preşedinte al Cons. de Admin.)

_______________________


Ec.Barbu Liviu

                prin
_______________________
S.C.ADMINISTRAREA DOMENIULUI 


PUBLIC S.A. TIMISOARA

CONTRACT DE PERFORMANŢĂ

( Anexă la Contractul Individual de Muncă nr._________)

V. PĂRŢILE CONTRACTANTE

Art.1
În realizarea şi dezvoltarea atribuţiilor conducătorilor prevăzute de Legea nr.31/1990 modificată şi republicată, actul constitutiv şi OUG nr.79/2001.

S.C. ADMINISTRAREA DOMENIULUI PUBLIC S.A. cu sediul în localitatea Timişoara, Splaiul Nicolae Titulescu nr.10, judeţul Timiş, înmatriculat la Oficiul Registrului Comerţului Timiş, sub numărul J35/224/1991 reprezentată prin dl. Ing.Liviu Barbu, denumită în continuare” societate”
şi

Conducătorul – Preşedintele Consiliului de Administraţie / Directorul General – numit prin Hotărârea Consiliului Local al Municipiului Timişoara nr.384 / 25.10.2005 şi a Procesului-verbal de finalizare a concursului pentru ocuparea postului de director general şi nominalizat în şedinţa Consiliului de Administraţie din 15.05.2006, domnul ec. BARBU LIVIU, cetăţean român, domiciliat în localitatea Timişoara, str.Lidia nr.65, judeţul Timiş, având actul de identitate B.I. seria GR nr.236118 eliberat de Poliţia Mun.Timişoara,

se încheie prezentul Contract de Performanţă, anexă la Contractul Individual de Muncă nr._________________.

VI. OBIECTUL CONTRACTULUI

Art.2
În urma Hotărârii Consiliului de Administraţie societatea încredinţează Preşedintelui Consiliului de Administraţie / Directorul General conducerea şi administrarea activităţii sale pe baza unor obiective şi criterii de performanţă, purtând răspunderea pentru modul în care înfăptuieşte actele de administrare ale societăţii, în schimbul unei remuneraţii, potrivit celor convenite prin Contractul Individual de Muncă.

VII. DURATA CONTRACTULUI

Art.3
Durata Contractului de Performanţă este egală cu durata Contractului Individual de Muncă  , cu menţiunea că obiectivele şi criteriile de performanţă se negociază anual prin act adiţional anexă la prezentul contract.

VIII. DREPTURILE ŞI OBLIGAŢIILE PĂRŢILOR

Art.4
Acestea sunt cele prevăzute în Contractul Individual de Muncă.

IX. OBIECTIVELE ŞI CRITERIILE DE PERFORMANŢĂ

Art.5
B.V.C. aprobat se regăseşte în Anexa 1.

Art.6
Criteriile de performanţă la a căror realizare se obligă conducătorul societăţii se găsesc în Anexa 2 la prezentul contract.

Art.7
Obiectivele de performanţă se găsesc în Anexa 3 la prezentul contract.

Art.8
Obiectivele şi criteriile de performanţă se renegociază anual şi prin act adiţional devin anexă la prezentul contract.

Art.9  Pe parcursul executării contractului, părţile pot să modifice, de comun acord, criteriile de performanţă şi ponderea acestora, în scopul de a le adapta evoluţiei situaţiei conjuncturale.

Art.10 De realizarea obiectivelor şi criteriilor de performanţă răspunde conducătorul societăţii.

Acesta va stabili printr-un regulament răspunderea persoanelor cu funcţii de conducere din societate.

Art.11 Pentru conducătorul societăţii drepturile salariale se acordă integral în fiecare lună, numai dacă obiectivele şi criteriile de performanţă sunt îndeplinite global şi cumulat de la începutul anului.


Drepturile salariale se diminuează proporţional cu gradul de neîndeplinire a obiectivelor şi criteriilor de performanţă, dar nu mai mult de 30% din salariul de bază.

Art.12 În situaţia în care societatea încheie anul calendaristic cu realizarea globală a obiectivelor şi criteriilor de performanţă contractate, sumele reţinute în cursul anului vor fi regularizate la sfârşitul acestuia incluzând corecţia de inflaţie.

X. MODIFICAREA CONTRACTULUI

Art.13 Prevederile prezentului contract pot fi modificate cu acordul ambelor părţi. De asemenea, contractul se va adapta corespunzător reglementărilor legale ulterioare încheierii acestuia şi care îi sunt aplicabile.

XI. ÎNCETAREA CONTRACTULUI

Art.14 Prezentul contract încetează la data şi în condiţiile încetării Contractului Individual de Muncă a carui anexă este.

Încheiat astăzi,_______________ în Timişoara, în 3(trei) exemplare.

     Societatea,



   Conducător,

Reprezentant al



Director general,

Consiliului de Administraţie a       (Preşedinte al Cons. de Admin.)

_______________________


Ec.Barbu Liviu

                prin

_______________________

